Μπέκετ (ταινία, 2021)

Το Μπέκετ (αγγλ.: Beckett) είναι ταινία θρίλερ του 2021, σε σκηνοθεσία Φερντινάντο Τσίτο Φιλομαρίνο. Το σενάριο το έγραψε ο Κέβιν Α. Ράις. Στην ταινία πρωταγωνιστεί ο Τζον Ντέιβιντ Ουάσινγκτον. Συμπρωταγωνιστούν οι Μπόιντ Χόλμπρουκ, Βίκι Κριπς και Αλίσια Βικάντερ. Η πλοκή της ταινίας αφορά έναν Αμερικανό τουρίστα στην Ελλάδα, που εμπλέκεται άθελα του σε ένα εγκληματικό κύκλωμα. 

Τα γυρίσματα ξεκίνησαν τον Απρίλιο του 2019, κυρίως στην Αθήνα. Η ταινία γυρίστηκε στην Ελλάδα και για πρώτη φορά προβλήθηκε στο 74ο Φεστιβάλ του Λουκάρνο, στις 4 Αυγούστου του 2021. Η ταινία γενικά απέσπασε μικτές κριτικές. Στις 13 Αυγούστου του ίδιου έτους, κυκλοφόρησε και στην πλατφόρμα του Netflix.

Διανομή Ρόλων
Τζον Ντέιβιντ Ουάσινγκτον ως Μπέκετ, Αμερικανός τουρίστας και φίλος της Έιπριλ.
Μπόιντ Χόλμπρουκ ως Στίβεν Τάιναν υπάλληλος της αμερικανικής πρεσβείας στην Αθήνα.
Βίκυ Κριπς ως Λένα, Γερμανίδα πολιτική ακτιβίστρια στην Ελλάδα.
Αλίσια Βικάντερ ως Έιπριλ Χάνσον η κοπέλα του Μπέκετ.
Μάικλ Στούλμπαργκ ως ο πατέρας της Έιπριλ.
Μαρία Βώττη ως Ελένη, πολιτική ακτιβίστρια και συνεργάτιδα της Λένας.
Πάνος Κορώνης ως Αξιωματικός Ξενάκης, ένας διεφθαρμένος Έλληνας αστυνομικός.
Λένα Κιτσοπούλου ως γυναίκα που δουλεύει με τον Ξενάκη για να κυνηγήσουν τον Μπέκετ.
Δήμητρα Μεσιμερλή ως διαδηλώτρια.
Μάκης Παπαδημητρίου ως Τζάκετ Μαν.
Γιώργος Πυρπασόπουλος ως Καρράς.

 Παραπομπές 

 Εξωτερικοί σύνδεσμοι 

Κατηγορία:Ταινίες του 2021
Κατηγορία:Αγγλόφωνες ταινίες
Κατηγορία:Ελληνόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές θρίλερ ταινίες
Κατηγορία:Ιταλικές ταινίες της δεκαετίας 2020
Κατηγορία:Ιταλικές θρίλερ ταινίες
Κατηγορία:Βραζιλιάνικες ταινίες
Κατηγορία:Ταινίες γυρισμένες στην Αθήνα
Κατηγορία:Ταινίες γυρισμένες στην Ελλάδα